[{"text_idx": "#000003", "text": "Rydyn ni\u2019n hynod o falch fod yr AA wedi cyflwyno sawl dyfarniad i ni i gydnabod safon uchel ein llety a\u2019n bwyd."}, {"text_idx": "#000004", "text": "Hoffem ddiolch yn arbennig i\u2019r AA am yr archwiliad a\u2019r dyfarniad."}, {"text_idx": "#000005", "text": "Mae llawer i\u2019w ganmol yn Nhafarn y Black Boy, lleoliad hynod boblogaidd sy\u2019n cael ei redeg a\u2019i reoli\u2019n dda. Mae\u2019r ti\u0302m cyfan yn gwrtais, yn garedig ac yn groesawgar ac maen nhw\u2019n sicrhau bod y gwasanaeth yn slic ac yn broffesiynol er mwyn diwallu anghenion y niferoedd sy\u2019n cael eu gwasanaethu yma, ac mae cydbwysedd da rhwng y ddwy agwedd.\nMae gofal ty\u0302 yn gryfder yn yr eiddo mae\u2019r staff yn ddiwyd ac yn canolbwyntio ar eu gwaith, sy\u2019n galonogol ac yn rhoi hyder i\u2019r gwesteion yn yr hyn sydd o\u2019u cwmpas. Mae\u2019r ystafelloedd a\u2019r ystafelloedd ymolchi wedi cael eu cwblhau ac, ers yr ymweliad diwethaf, mae 7 ystafell wedi cael eu hychwanegu at y Tw\u0302r Du."}, {"text_idx": "#000006", "text": "Roedd yn braf gweld bod ansawdd y prif dy\u0302 a\u2019r Tw\u0302r Du yn gyson a\u2019u bod wedi\u2019u gorffen i safon uchel. Yn sgil yr ymweliad hwn, mae\u2019r Black Boy wedi\u2019i ddyfarnu\u2019n Dafarn Pedair Seren gan yr AA, ac mae Se\u0302r Aur wedi cael eu dyfarnu i adlewyrchu\u2019r safonau a\u2019r ansawdd uwch a welwyd yn yr eiddo drwyddo draw."}, {"text_idx": "#000007", "text": "Mae\u2019r bwyd yn ffactor pwysig yma ac mae\u2019r fwydlen yn rhagorol o ran gwasanaethu\u2019r farchnad amrywiol. Cafwyd pryd dymunol ac roedd ansawdd y cynhwysion a\u2019r sgiliau yn"}, {"text_idx": "#000008", "text": "I adlewyrchu hyn rhoddwyd dyfarniad newydd, sef Dyfarniad Swper yr AA, i\u2019r dafarn. Roedd yn galonogol gweld bod yr un sylw yn cael ei roi i frecwast \u2013 roedd amrywiaeth ac ansawdd gwych yn y bwffe ac ar y fwydlen. Cafodd Dyfarniad Brecwast yr AA ei ddyfarnu i adlewyrchu hyn."}, {"text_idx": "#000009", "text": "Yma yn Nhafarn y Black Boy, rydyn ni\u2019n anelu at y safonau uchaf, gan gynnig cyfleusterau o\u2019r radd flaenaf a chynnal ein cefndir traddodiadol. Mae\u2019n wych bod ein gwesteion yn cydnabod y gwaith caled mae ein ti\u0302m yn ei wneud i sicrhau bod pob un ohonynt yn cael y profiad gorau posibl."}, {"text_idx": "#000010", "text": "Mae\u2019r AA yn asiantaeth uchel ei pharch ac felly rydyn ni\u2019n ddiolchgar iawn am ei chlod."}]